《贫居自述 其十三》
明代·李孔修

春风送暖入书窗，病骨方苏喜向阳。店里赊来花酿酒，厨中擂烂米糊汤。

圣贤事业书千卷，君子生涯诗几行。名誉不彰人不识，食贫居贱也何妨。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。